ΓΡΑΠΤΗ ΕΡΩΤΗΣΗ E-3085/00

υποβολή: Brigitte Langenhagen (PPE-DE) προς την Επιτροπή

(2 Οκτωβρίου 2000)

Θέμα: Τρόποι πληρωμής στο πλαίσιο του εκπαιδευτικού προγράμματος Comenius

Τον τελευταίο καιρό πληθαίνουν οι ερωτήσεις σχετικά με την καθυστέρηση ή την πλήρη απουσία της καταβολής ενισχύσεων που έχουν εγκριθεί στο πλαίσιο του προγράμματος Comenius, δεδομένου ότι, κατ' αυτόν τον τρόπο τίθεται σε κίνδυνο η ύπαρξη σχεδίων ή ματαιώνονται ήδη προγραμματισμένα ταξίδια, εξαιτίας της έλλειψης χρηματοδότησης, έχοντας, αναπόφευκτα, τις περισσότερες φορές κοστίσει προηγουμένως σημαντική προσπάθεια και πολύ χρήμα. Το γεγονός αυτό προκαλεί ολοένα και μεγαλύτερη απογοήτευση για τα ευρωπαϊκά προγράμματα και τα θεσμικά όργανα. Οι πολίτες εμπιστεύονται τη θετική απάντηση της Επιτροπής και περιμένουν, μάταια, τα εγκριθέντα ή προβλεπόμενα κονδύλια.

Για τους λόγους αυτούς, παρακαλώ την Επιτροπή να μου απαντήσει στις ακόλουθες ερωτήσεις:

1. Ποιοι είναι οι λόγοι της καθυστέρησης της πληρωμής των εγκριθέντων ποσών;

2. Έχει η Επιτροπή επίγνωση των επιπτώσεων της αναβολής ή της πλήρους ματαίωσηςπεσχημένων και εγκριθέντων σχεδίων, εξαιτίας του γεγονότος ότι δεν είναι βιώσιμα χωρίς τη χρηματοδοτική ενίσχυση που προβλέπει το πρόγραμμα;

3. Σε ποιες ενέργειες προτίθεται να προβεί η Επιτροπή, προκειμένου να διασφαλίσει τη χρηματοδότηση σχεδίων αυτού του είδους εντός των προβλεπομένων προθεσμιών;

Απάντηση της κ. Reding εκ μέρους της Επιτροπής

(20 Νοεμβρίου 2000)

Οι καθυστερήσεις στην απόδοση των προκαταβολών για τις αποκεντρωμένες ενέργειες στα πλαίσια του προγράμματος ΣΩΚΡΑΤΗΣ είναι κάτι το ασυνήθιστο και οφείλονται κυρίως στο γεγονός ότι το 2000 είναι το πρώτο έτος εφαρμογής του νέου προγράμματος. Η απόφαση για τη θέσπιση της δεύτερης φάσης του ΣΩΚΡΑΤΗΣ εκδόθηκε μόλις το πρώτο εξάμηνο του 2000.

Το νέο πρόγραμμα εισάγει νέα στοιχεία στη διαχείριση του προγράμματος. Υπήρξαν επίσης καθυστερήσεις κατά τον ορισμό των εθνικών μονάδων συντονισμού από ορισμένα κράτη μέλη, όπως επίσης και κατά την κατάρτιση των προγραμμάτων εργασίας των μονάδων συντονισμού και των επιχειρησιακών τους προϋπολογισμών. Από την πλευρά της Επιτροπής, η ανάπτυξη μιας νέας τυποποιημένης μορφής σύμβασης λειτουργίας, η οποία προβλέπει στενότερη επίβλεψη των λογιστικών κανόνων, σύμφωνα με την αυξημένηπευθυνότητα των εθνικών μονάδων συντονισμού για τη διαχείριση των αποκεντρωμένων πόρων, απαίτησε περισσότερο χρόνο από τον αρχικά προβλεπόμενο. Παρά τις δυσκολίες αυτές, η Επιτροπή έλαβε όλα τα μέτρα για να προχωρήσει το ταχύτερο δυνατόν στην καταβολή των πληρωμών για τις αποκεντρωμένες ενέργειες.

Όσον αφορά την κατάσταση στη Γερμανία, η Επιτροπή έχει δώσει ήδη την εντολή εμβάσματος των χρημάτων, στα πλαίσια της σύμβασης λειτουργίας με την Υπηρεσία Παιδαγωγικών Ανταλλαγών (Pdagogischer Austauschdienst PAD), τα οποία καλύπτουν ένα μέρος των τρεχουσών δαπανών της εθνικής μονάδας συντονισμού. Όσον αφορά τα χρήματα για τις αποκεντρωμένες ενέργειες, μεταξύ άλλων στα πλαίσια του Comenius, έχει ήδη αποσταλεί στις 14 Σεπτεμβρίου η σχετική σύμβαση στην PAD. Η PAD όμως επέμενε να γίνει ανάλυση της σύμβασης, προκειμένου να μην είναι αυτήπεύθυνη για τη διαβίβαση ενός μέρους των χρημάτων στην Carl-Duisberg-Gesellschaft (CDG), η οποία είναι η αρμόδια εθνική μονάδα συντονισμού για ένα μέρος των ενεργειών του Comenius.

Η μεθόδευση αυτή, για την οποία η Επιτροπή συμβούλευσε ρητώς να μην ακολουθηθεί, είχε ως αποτέλεσμα την περαιτέρω καθυστέρηση της καταβολής των πόρων για την PAD και κυρίως την CDG. Η νέα σύμβαση για την PAD θα είναι έτοιμη τις επόμενες ημέρες. Εάν επιστραφεί γρήγορα ηπογεγραμμένη σύμβαση, η PAD μπορεί ναπολογίζει με τη διαβίβαση των αποκεντρωμένων πόρων έως το τέλος Νοεμβρίου αρχές Δεκεμβρίου. Στη συνέχεια, έγκειται στην PAD η άμεση διοχέτευση των κοινοτικών πόρων στα σχολεία. Για την CDG όμως, η ανάλυση της σύμβασης σημαίνει μεγαλύτερη καθυστέρηση, αφού πρέπει να καταρτιστεί νέα σύμβαση και να περάσει από τις αρχές δημοσιονομικού ελέγχου της Επιτροπής. Παρ’ όλα αυτά, η Επιτροπή θα καταβάλει κάθε προσπάθεια για τον περιορισμό των καθυστερήσεων για την CDG στο ελάχιστο δυνατό mldr

Επειδή τα προβλήματα αυτά εμφανίζονται μόνο κατά το τρέχον έτος μετάβασης στη δεύτερη φάση του προγράμματος ΣΩΚΡΑΤΗΣ, στο μέλλον δεν αναμένονται παρόμοιες καθυστερήσεις.